ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๙๐๔ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องจำนวน๓ เส้นทาง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๕๔๓ (พ.ศ. ๒๕๔๘) ประกาศ ณ วันที่ ๖ มิถุนายน ๒๕๔๘ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๔๙ ตลิ่งชัน-กล้วยน้ำไทเป็น ตลิ่งชัน-สถานีขนส่งผู้โดยสารกรุงเทพมหานคร (เอกมัย)ประกาศคณะกรรมการควบคุมการขนส่งทางบกกลาง ฉบับที่๖๓๑ (พ.ศ. ๒๕๓๒) ประกาศ ณ วันที่ ๒๗ ตุลาคม ๒๕๓๒ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ กรุงเทพมหานคร สายที่ ๑๐๗บางเขน-ท่าเรือคลองเตย (ทางด่วน)ประกาศคณะกรรมการควบคุมการขนส่งทางบกกลาง ฉบับที่๑๕๕๗ (พ.ศ. ๒๕๔๘) ประกาศ ณ วันที่ ๒๙ มิถุนายน ๒๕๔๘กำหนดเส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๔๐๒ช่องนนทรี-สะพานกรุงเทพคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๕/๒๕๕๑ เมื่อวันที่ ๒๕ สิงหาคม ๒๕๕๑ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๔๙ ตลิ่งชัน-สถานีขนส่งผู้โดยสารกรุงเทพมหานคร(เอกมัย) เป็น อู่พุทธมณฑล สาย ๒-สถานีขนส่งผู้โดยสารกรุงเทพมหานคร (เอกมัย)สายที่ ๑๐๗ บางเขน-ท่าเรือคลองเตย (ทางด่วน) ให้มีรายละเอียดเส้นทางแยกช่วงบางเขน-ประตูน้ำ-ท่าเรือคลองเตยเพิ่มขึ้น ๑ ช่วง และสายที่ ๔๐๒ ช่องนนทรี-สะพานกรุงเทพ เป็น ช่องนนทรี-ราชพฤกษ์และให้มีรายละเอียดเส้นทางแยกช่วงช่องนนทรี-สะพานวงแหวนอุตสาหกรรม-ราชพฤกษ์เพิ่มขึ้น ๑ ช่วง โดยให้ใช้รายละเอียดเส้นทางดังต่อไปนี้สายที่ ๑๔๙ อู่พุทธมณฑล สาย๒-สถานีขนส่งผู้โดยสารกรุงเทพมหานคร (เอกมัย)จากอู่พุทธมณฑลสาย ๒ ไปสถานีขนส่งผู้โดยสารกรุงเทพมหานคร (เอกมัย)เริ่มต้นจากอู่พุทธมณฑล สาย ๒ ไปตามถนนพุทธมณฑล สาย ๒ แยกขวาไปตามถนนบรมราชชนนี ถนนสมเด็จพระปิ่นเกล้าถึงสี่แยกอรุณอมรินทร์ แยกขวาไปตามถนนอรุณอมรินทร์ แยกขวาไปตามถนนพรานนกถึงสี่แยกพรานนก แยกซ้ายไปตามถนนอิสรภาพ แยกขวาไปตามถนนประชาธิปก ถึงวงเวียนใหญ่แยกซ้ายไปตามถนนลาดหญ้า แยกขวาไปตามถนนเจริญนครแยกซ้ายข้ามสะพานสมเด็จพระเจ้าตากสิน ไปตามถนนสาทร แยกขวาไปตามถนนพระราม ๔แยกซ้ายไปตามซอยสุขุมวิท ๔๒ แยกซ้ายไปตามถนนสุขุมวิทจนสุดเส้นทางที่สถานีขนส่งผู้โดยสารกรุงเทพมหานคร (เอกมัย)จากสถานีขนส่งผู้โดยสารกรุงเทพมหานคร(เอกมัย) ไปอู่พุทธมณฑล สาย ๒เริ่มต้นจากสถานีขนส่งผู้โดยสารกรุงเทพมหานคร (เอกมัย) ไปตามถนนสุขุมวิทแยกซ้ายไปตามซอยสุขุมวิท ๔๐ แยกขวาไปตามถนนพระราม ๔ แล้วไปตามเส้นทางเดิมจนสุดเส้นทางที่อู่พุทธมณฑล สาย ๒สายที่ ๑๐๗ บางเขน-ท่าเรือคลองเตย (ทางด่วน)เริ่มต้นจากบางเขน (อู่บางเขน) ไปตามถนนพหลโยธินแยกซ้ายไปตามถนนวิภาวดีรังสิต ถึงดินแดง ขึ้นทางพิเศษที่ด่านดินแดงไปตามทางพิเศษเฉลิมมหานคร ลงทางพิเศษที่ถนนเกษมราษฎร์ ไปตามถนนเกษมราษฎร์จนสุดเส้นทางที่ท่าเรือคลองเตย (บริเวณอู่คลองเตย)ช่วงบางเขน-ประตูน้ำ-ท่าเรือคลองเตยเริ่มต้นจากบางเขน (อู่บางเขน) ไปตามถนนพหลโยธิน แยกซ้ายไปตามถนนวิภาวดีรังสิตแยกขวาไปตามถนนดินแดง แยกซ้ายไปตามถนนราชปรารภ ผ่านประตูน้ำ ไปตามถนนราชดำริแยกซ้ายไปตามถนนพระราม ๔ แยกขวาไปตามถนนสุนทรโกษา แยกซ้ายไปตามถนนเกษมราษฎร์จนสุดเส้นทางที่ท่าเรือคลองเตย (อู่คลองเตย)สายที่ ๔๐๒ ช่องนนทรี-ราชพฤกษ์เริ่มต้นจากแยกถนนสุรวงศ์ไปตามถนนนราธิวาสราชนครินทร์ แยกขวาไปตามถนนพระราม ๓ ถนนรัชดาภิเษกจนสุดเส้นทางที่บริเวณถนนราชพฤกษ์ช่องนนทรี-สะพานวงแหวนอุตสาหกรรม-ราชพฤกษ์เริ่มต้นจากแยกถนนสุรวงศ์ ไปตามถนนนราธิวาสราชนครินทร์ แยกขวาไปตามถนนพระราม ๓แยกขวาขึ้นสะพานวงแหวนอุตสาหกรรม ไปตามสะพานวงแหวนอุตสาหกรรมลงสะพานวงแหวนอุตสาหกรรม บริเวณถนนสุขสวัสดิ์ ไปตามถนนสุขสวัสดิ์ถนนสมเด็จพระเจ้าตากสิน แยกซ้ายไปตามถนนรัชดาภิเษกจนสุดเส้นทางที่บริเวณถนนราชพฤกษ์ประกาศณ วันที่ ๑๑ กันยายน พ.ศ. ๒๕๕๑ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๑๗๙/๕ มีนาคม ๒๕๕๒